

**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

**KLASA: 112-02/23-01/7**

**URBROJ: 2198-07/1-23-7**

**Zadar, 10. svibnja 2023. godine**

Na temelju članka 4., 8.,17., 19. i 86. stavka 1. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), sukladno Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 4/22 – u daljnjem tekstu: Pravilnik), pročelnik Upravnog odjela za prostorno uređenje, zaštitu okoliša i komunalne poslove, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za prostorno uređenje, zaštitu okoliša**

**i komunalne poslove**

U „Narodnim novinama“ broj 50/2023 od 10. svibnja 2023. godine objavljen je javni natječaj za prijam u službu u Upravni odjel za prostorno uređenje, zaštitu okoliša i komunalne poslove, na radna mjesta:

1. **savjetnik**, radno mjesto broj 93. iz Pravilnika u Odsjeku za zaštitu okoliša i prirode te gospodarenje otpadom, 1 izvršitelj, na neodređeno vrijeme, uz obvezan probni rad u trajanju od 3 mjeseca;

**2. savjetnik,** radno mjesto broj 123. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Benkovac, 1 izvršitelj, na neodređeno vrijeme, uz obvezan probni rad u trajanju od 3 mjeseca;

**3**. **viši** **referent-vježbenik**, radno mjesto broj 109. iz Pravilnika u Odsjeku za provedbu dokumenata prostornog uređenja, ozakonjenje zgrada i procjenu vrijednosti nekretnina, Pododsjek za procjenu vrijednosti nekretnina, 1 izvršitelj, na određeno vrijeme od 12 mjeseci;

4. **referent-vježbenik,** radno mjesto broj 143. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Pag, 1 izvršitelj, na određeno vrijeme od 12 mjeseci.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 18. svibnja 2023. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku:**

**1. savjetnik, radno mjesto broj 93. iz Pravilnika u Odsjeku za zaštitu okoliša i prirode te gospodarenje otpadom:**

- prati i analizira stanje u područjima zaštite okoliša i prirode te gospodarenja otpadom;

- predlaže poduzimanje mjera, izrađuje prijedloge i nacrte akata u skladu s posebnim zakonima i drugim propisima;

- prikuplja podatke o emisijama, prijenosu i odlaganju onečišćujućih tvari i otpada u okoliš u svrhu uspostave cjelovitog upravljanja zaštitom okoliša;

- uspostava Informacijskog sustava zaštite okoliša (ISZO);

- vodi upravne i neupravne postupke iz područja gospodarenja otpadom te donosi rješenja i mišljenja;

- vodi upravne i neupravne postupke iz područja zaštite okoliša i prirode te donosi rješenja i mišljenja;

- uspostava cjelovitog upravljanja zaštitom okoliša te izrada i praćenje provedbe dokumenata održivog razvitka i zaštite okoliša iz nadležnosti Županije;

- surađuje s nadležnim državnim, gradskim i općinskim tijelima te pravnim i fizičkim osobama radi unapređenja stanja u području zaštite okoliša i prirode te gospodarenja otpadom;

- stručno obrađuje pojedina pitanja i probleme iz područja zaštite okoliša i prirode te gospodarenja otpadom;

- obavlja administrativne poslove odjela;

-obavlja i druge povjerene mu poslove.

**2. savjetnik, radno mjesto broj 123. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Benkovac:**

- vodi neupravni i upravni postupak i donosi rješenja i druge akte u složenijim predmetima prostornog uređenja, gradnje i ozakonjenja;

- surađuje s pravnim osobama te državnim tijelima u svrhu prikupljanja potrebnih obavijesti radi unapređenja rada;

- piše izvješća o riješenim predmetima i vodi statistiku zaprimljenih i riješenih predmeta koji su mu povjereni;

- obavlja i druge povjerene mu poslove.

**3. viši referent-vježbenik, radno mjesto broj 109. iz Pravilnika u Odsjeku za provedbu dokumenata prostornog uređenja, ozakonjenje zgrada i procjenu vrijednosti nekretnina, Pododsjek za procjenu vrijednosti nekretnina:**

- vodi poslove propisane Zakonom o procjeni vrijednosti nekretnina;

- surađuje pravnim osobama te državnim tijelima u svrhu prikupljanja potrebnih obavijesti radi unapređenja rada;

- piše izvješća o riješenim predmetima i vodi statistiku zaprimljenih i riješenih predmeta koji su mu povjereni;

- obavlja i druge povjerene mu poslove.

**4.**  **referent-vježbenik, radno mjesto broj 143. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Pag:**

- vodi urudžbeni zapisnik i upisnik predmeta upravnog postupka te ostale propisane evidencije s područja uredskog poslovanja, vrši administrativnu obradu zaprimljenih predmeta;

- sudjeluje u otpremi pošte, zaprima poštu;

- izrađuje potrebna izviješća o evidencijama koje vodi;

- obavlja administrativne poslove i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta savjetnik je 2,40 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 8., za radna mjesta 5. klasifikacijskog ranga („Službeni glasnik Zadarske županije“ broj 6/22).

2. Koeficijent složenosti poslova radnog mjesta viši referent je 1,93, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 13., za radna mjesta 9. klasifikacijskog ranga („Službeni glasnik Zadarske županije“ broj 6/22).

3. Koeficijent složenosti poslova radnog mjesta referent je 1,80 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 17., za radna mjesta 11. klasifikacijskog ranga („Službeni glasnik Zadarske županije“ broj 6/22).

U skladu s člankom 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

Osnovica za obračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21) i iznosi 4.000,00 kn u bruto iznosu.

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za prostorno uređenje, zaštitu okoliša i komunalne poslove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr), te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za radno mjesto broj 93. iz Pravilnika, savjetnik u Odsjeku za zaštitu okoliša i prirode te gospodarenje otpadom, su sljedeći**:

- Zakon o zaštiti okoliša („Narodne novine” broj 80/13, 153/13, 78/15, 12/18, 118/18);

- Zakon o zaštiti prirode („Narodne novine” broj 80/13, 15/18, 14/19, 127/19);

- Zakon o gospodarenju otpadom („Narodne novine” broj 84/21);

- Zakon o zaštiti zraka („Narodne novine” broj 127/19, 57/22);

- Zakon o klimatskim promjenama i zaštiti ozonskog sloja („Narodne novine“ broj 127/19);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**2. Pravni izvori za pripremanje kandidata za prethodnu provjeru znanja za radno mjesto broj radno mjesto broj 123. iz Pravilnika, savjetnik, u Odsjeku za provedbu dokumenata prostornog uređenja i gradnje i ozakonjenje zgrada – Benkovac, su sljedeći:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 208/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**3. Pravni izvori za pripremanje kandidata za prethodnu provjeru znanja za radno mjesto broj 109. iz Pravilnika, viši referent-vježbenik u Odsjeku za provedbu dokumenata prostornog uređenja, ozakonjenje zgrada i procjenu vrijednosti nekretnina, Pododsjek za procjenu vrijednosti nekretnina, su sljedeći:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 208/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Zakon o procjeni vrijednosti nekretnina („Narodne novine“ broj 78/15);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**4. Pravni izvori za pripremanje kandidata za prethodnu provjeru znanja za radno mjesto broj 143. iz Pravilnika, referent-vježbenik u Odsjeku za provedbu dokumenata prostornog uređenja i gradnje i ozakonjenje zgrada – Pag, su sljedeći:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 208/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Uredba o uredskom poslovanju („Narodne novine“ broj 75/21);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u „Narodnim novinama“ dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 11. svibnja 2023. godine.

**PROČELNIK**

**Olivio Meštrović**